02.04.2024

**Comunicat de presă**

**Rezultatele Campaniei Naționale de supraveghere a pieței produselor industriale din domeniul de competență al Inspecției Muncii pentru trimestrul I 2024**

Inspectoratul Teritorial de Muncă Galați a desfășurat în trimestru I 2024 acțiunile de informare și conștientizare, precum și de verificare prevăzute în metodologia Campaniei Naționale de supraveghere a pieței produselor industriale din domeniul de competență al Inspecției Muncii, conform Programului sectorial pentru anul 2024, coordonat de către Comisia Europeană - campania nr. 6 din Programul Cadrul al Inspecției Muncii pe anul 2024.

Campania urmărește ca, printr-o acțiune unitară a Inspecției Muncii, să se conștientizeze și să se verifice producătorii, importatorii și distribuitorii implicați, asupra necesității cunoașterii și respectării actelor normative prin care s-au transpus directivele și regulamentele europene referitoare la introducerea pe piață a produselor, respectiv privind echipamentele electrice de joasă tensiune, echipamentele individuale de protecție, mașinile nerutiere, echipamentele utilizate în atmosfere potențial explozive, explozivii pentru uz civil, motoarele cu ardere internă pentru echipamente mobile, articolele pirotehnice și reducerea emisiilor de zgomot în afara clădirilor.

În trimestrul I 2024 Programul sectorial prevede monitorizarea următoarelor produse:

|  |  |  |  |
| --- | --- | --- | --- |
| Legislaţia europeană aplicabilă | Legislaţia naţională care transpune legislaţia europeană aplicabilă | Sector | Descrierea produsului sau categoriei |
| Dir. 2006/42/CEDir. 2000/14/CERegulamentul 2016/1628/UE | HG 1029/2008 HG 1756/2006 HG 467/2018 | MaşiniZgomotNoxe | Motocoase, Motofierăstraie, Tocătoare resturi vegetale |
| Regulamentul 2016/425/UE | HG 305/2017 | EIP | îmbrăcămite de protecţie pentru uz profesional pentru protecţia picioarelor corpului şi a mâinilor (fasonator mecanici, măcelari carne, etc.)Trotinete şi Biciclete (căşti, genunchiere, cotiere) |
| Dir. 2014/35 UE | HG. 409/2016 | Joasă tensiune | Aparate de sudură |

Activitățile de control privind supravegherea pieței pentru produsele enumerate anterior constau în principal în verificarea, prin sondaj, a produselor introduse sau puse la dispoziție pe piață, cât și în dispunerea măsurilor necesare pentru asigurarea conformității, atunci când sunt constatate abateri.

În trimestrul I al anului 2024 inspectorii de muncă cu atribuții de control în domeniul supravegherii pieței din cadrul instituției au efectuat *vizite de inspecție la un număr de 20 agenți economici* și *au evidențiat în baza de date la nivel național 89 produse*.

Au fost identificate mai multe *neconformități* (lipsă declarații de conformitate, instrucțiuni de utilizare și depozitare și marcaj de conformitate CE) *la 7 dintre produsele controlate*, fiind aplicate agenților economici distribuitori *4 sancțiuni contravenționale: 2 amenzi în valoare totală de 4000 lei și 2 avertismente scrise*. Agenților economici sancționați le-a fost aplicată și *sancțiunea contravențională complementară de retragere de pe piață a produselor neconforme*.

A fost organizată *o acțiune de informare și conștientizare* privind modul de respectare a legislației specifice privind supravegherea pieței produselor industriale. Au fost prezentate informații specifice privind legislația din domeniul supravegherii pieței pentru mașinile industriale, respectiv verificarea existenței declarației de conformitate, dacă aceasta însoțește produsele, este completă, este redactată/tradusă în limba română, dacă există aplicat marcaj de conformitate CE pe fiecare produs și acesta este lizibil/vizibil/durabil, respectă forma/dimensiunile prevăzute de lege și dacă pe produse sunt aplicate marcaje suplimentare care pot induce confuzii.

Această campanie se desfășoară până la data de 31.12.2024, în fiecare trimestru fiind verificate produsele/categoriile de produse prevăzute în Programului sectorial al Inspecției Muncii în domeniul supravegherii pieței pentru anul 2024.

**INSPECTOR ȘEF,**

**Bogdan - Marius TRANDAFIR**

**Carmen – Păunica CORODEANU**

**Inspector, Compartiment Comunicare și Relații cu Publicul**